**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2018. január 24-i ülésére)

**TÁRGY: LAKÁS BÉRBEADÁSA BALI KINGA RÉSZÉRE**

Bali Kinga kérelmet nyújtott be Kiskőrös Város Polgármesterének címezve annak érdekében, hogy Kiskőrös Város Önkormányzata bérlakást biztosítson számára.

A kérelmező azért kéri az Önkormányzat segítségét, mivel lakásproblémáját önhibáján kívül megoldani másként nem tudja, kiskunfélegyházi lakosként a mindennapos bejárás megnehezítené könyvtárosi feladatai ellátását.

Bali Kinga 2018. január 29. napjától a Kiskőrösi Petőfi Sándor Városi Könyvtár könyvtárosaként fog dolgozni.

Petőfi Sándor Városi Könyvtár igazgatója támogatja kérelmét. Véleménye szerint dolgozójának Kiskunfélegyházáról a napi bejárás nem lenne lehetséges, és a könyvtár szakemberellátásnak biztosítása céljából fontos lenne, hogy Kiskőrös Város Önkormányzata biztosítson szolgálati lakást Bali Kinga részére.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére - a polgármester javaslatára - pályázat kiírása nélkül adja bérbe.

Fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a 6200 Kiskőrös, Petőfi Sándor út 3. szám II. emelet 9. ajtószám alatti, 1,5 szoba, 1 konyha, 1 előszoba, 1 fürdőszoba, 1 WC, 1 éléskamra, 1 erkély helyiségekből álló, összkomfortos, 49 m2 alapterületű lakást Bali Kinga részére 1 éves időtartamra, de legfeljebb a Kiskőrösi Petőfi Sándor Városi Könyvtárnál fennálló munkaviszonya időtartamára.

**Kiskőrös, 2018. január 16.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember-ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező Kiskőrös belterületi 3140/A/11 helyrajzi számon nyilvántartott, természetben 6200 Kiskőrös, Petőfi Sándor út 3. szám II. emelet 9. ajtószám alatti, 1,5 szoba, 1 konyha, 1 előszoba, 1 fürdőszoba, 1 WC, 1 éléskamra, 1 erkély helyiségekből álló, összkomfortos, 49 m2 alapterületű lakást bérbe adja Bali Kinga 6100 Kiskunfélegyháza, Szent Imre herceg utca 20/A. szám alatti lakos részére 1 éves időtartamra, de legfeljebb a Kiskőrösi Petőfi Sándor Városi Könyvtárnál fennálló munkaviszonya időtartamára.
2. felhatalmazza a polgármestert a határozat-tervezet mellékletét képező lakásbérleti szerződés aláírására.

**Felelős:** polgármester

**Határidő:** azonnal